CELEX: 32021D1856
Language: da
Date: 2021-10-18 00:00:00
Title: Rådets afgørelse (EU) 2021/1856 af 18. oktober 2021 om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, for så vidt angår forlængelse af gyldigheden af de strategiske prioriteter EU-Tunesien, indtil associeringsrådet har vedtaget nye ajourførte strategiske prioriteter

22.10.2021   
               
               
                  DA
               
               
                  Den Europæiske Unions Tidende
               
               
                  L 374/60
               
            
         RÅDETS AFGØRELSE (EU) 2021/1856
         af 18. oktober 2021
         om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, for så vidt angår forlængelse af gyldigheden af de strategiske prioriteter EU-Tunesien, indtil associeringsrådet har vedtaget nye ajourførte strategiske prioriteter
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side (1) (»aftalen«) blev undertegnet den 17. juli 1995 og trådte i kraft den 1. marts 1998.
                  
               
                     (2)
                  
                  
                     Associeringsrådet vedtog de strategiske prioriteter EU-Tunesien ved dets afgørelse nr. 1/2018 (2).
                  
               
                     (3)
                  
                  
                     EU og Tunesien er via brevveksling nået til enighed om, at gyldigheden af de strategiske prioriteter EU-Tunesien bør forlænges som et retningsgivende dokument med henblik på konsolidering af partnerskabet, indtil der er vedtaget nye ajourførte strategiske prioriteter.
                  
               
                     (4)
                  
                  
                     I henhold til aftalens artikel 80 har associeringsrådet beføjelse til at træffe afgørelser med henblik på virkeliggørelsen af de i aftalen fastsatte mål.
                  
               
                     (5)
                  
                  
                     Associeringsrådet skal vedtage en afgørelse ved skriftlig procedure for at forlænge gyldigheden af de strategiske prioriteter, indtil associeringsrådet har vedtaget nye ajourførte strategiske prioriteter.
                  
               
                     (6)
                  
                  
                     Det er hensigtsmæssigt at fastlægge den holdning, der skal indtages på Unionens vegne i associeringsrådet, da associeringsrådets afgørelse får retsvirkninger.
                  
               
                     (7)
                  
                  
                     Den holdning, som Unionen skal indtage i associeringsrådet, bør derfor baseres på udkastet til associeringsrådets afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side, for så vidt angår forlængelse af gyldigheden af de strategiske prioriteter EU-Tunesien, indtil associeringsrådet har vedtaget nye ajourførte strategiske prioriteter, baseres på udkastet til associeringsrådets afgørelse (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 18. oktober 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EFT L 97 af 30.3.1998, s. 2.
         
            (2)  Afgørelse nr. 1/2018 truffet af Associeringsrådet EU-Tunesien den 9. november 2018 om vedtagelse af de strategiske prioriteter EU-Tunesien for perioden 2018-2020 (EUT L 293 af 20.11.2018, s. 39).
         
            (3)  Jf. dokument ST 12265/21 på http://register.consilium.europa.eu.